En yndig og frydefuld sommertid
En yndig og frydefuld sommertid
i al sin herlighed,
den glæder og trøster så mangen en, 
alt ved Guds kærlighed.
Den fører blomsterskaren frem,
og rosen rød,
så dejlig og sød.
Den ser du da igen!

Blandt alle disse blommer ved jeg én,
en rose for dem alle!
Udsprungen af en dejlig gren
og af en yndig stamme.
Vel er der mange smukke til,
men jeg for sandhed sige vil:
Han overgår dem alle!

Åh, var jeg nu så lykkelig
jeg kunne rosen få!
Mit hjerte brænder ret inderlig
af længsel, stor attrå.
Mit hjerte ler, 
hver gang jeg ham ser,
og det ud af stor kærlighed
la'r ikke ro mig få.

Går jeg om dagen ud eller ind,
ihvor det være må,
da er du stedse i mit sind,
om natten ligeså.
Og når jeg sover sødelig,
om dig jeg drømmer lykkelig,
ret som du hos mig lå.

Folkesange
Viser
Anonym forfatter
Anonym komponist